stanford-oval/wikipedia huggingface dataset:
נתניאל קליין
קריירה > נבחרת אנגליה

ב-2 באוקטובר 2014 זומן לראשונה לנבחרת אנגליה לקראת משחקי מוקדמות יורו 2016. ב-15 בנובמבר 2015 ערך את הופעתו הבכורה בנבחרת בניצחון 1–3 על סלובניה.
נקבת נפטון

| --- | --- |

 מידע כללי
 סוג:  גרוטו 
 על שם:  נפטון 
 כתובת:  ארמון סנסוסי 
 מיקום:  פוטסדאם 
 מדינה:  גרמניה 
 מייסדים:  פרידריך השני, מלך פרוסיה 
 הקמה ובנייה
 תקופת הבנייה:  ?–1757
 תאריך פתיחה רשמי:  1757 
 אדריכל:  גאורג ונצסלאוס פון קנובלסדורף 
 קואורדינטות:  52°24′12″N 13°02′33″E﻿ / ﻿52.4033469°N 13.0423675°E﻿ / 52.4033469; 13.0423675
  (למפת ברנדנבורג מוגדלת) פוטסדאם קוטבוס פרנקפורט אורניינבורג אברסוולדה פאלקנזה ברנאו שליד ברלין  שוודט קניגס ווסטרהאוזן פולין סקסוניה סקסוניה-אנהלט סק. הת.  מקלנבורג-מערב פומרניה ברליןנקבת נפטון(למפת ברנדנבורג רגילה) פוטסדאם קוטבוס פרנקפורט אורניינבורג אברסוולדה פאלקנזה ברנאו שליד ברלין  שוודט קניגס ווסטרהאוזן פולין סקסוניה סקסוניה-אנהלט סק. הת.  מקלנבורג-מערב פומרניה ברליןנקבת נפטון
 
נִקבּת נפטון (גרמנית: Neptungrotte) היא מבנה גן בגני סנסוסי בפוטסדאם שבגרמניה, בחלקו המזרחי של הפארק, בצורת נִקבּה מלאכותית. תכנן אותה האדריכל גאורג ונצסלאוס פון קנובלסדורף לבקשתו של מלך פרוסיה פרידריך הגדול, והיא נבנתה בשנים 1757-1751. את הנִקבּה המלאכותית והפסלים שבה פיסל החל משנת 1754 הפסל יוהאן פטר בנקרט.
מבנה

על גג מבנה הגן ניצב פסל של נפטון, שתי נאידות ושני טריטונים, עשוי שיש לבן וורוד משלזיה. הפסל, שהושלם בידי בנקרט בשנת 1760, עשוי ככל הנראה לפי מודל של הפסל גאורג פרנץ אבנהך, שהיה הראשון שקיבל את המשימה אך לא השלימה מסיבות בריאותיות.
משני צדי המבנה ערוכים צדפים בצורת אשדות, שעליהם היו אמורים לזרום כבמפל מימי נהר ההאפל. אלא שבשל קשיים טכניים תכנון זה לא עלה יפה, ורק כמאה שנה מאוחר יותר, בתקופת פרידריך וילהלם הרביעי, אחרי שנבנתה משאבה מונעת בכוח הקיטור, הופעל מפל מלאכותי זה.
את חלל המבנה עיטר בנקרט בגבישי קריסטל הררי מהרי ההרץ ומשלזיה ובאלמוגים וצדפים מהולנד. במסגרת שיפוץ שנערך בשנים 1840-1842 הוחלפו אלה בקישוטים מפורצלן ועל פתח המבנה הותקן סריג ברזל. פסל של ונוס ממדיצ'י בחלל המבנה ושני טריטונים שניצבו לצד המבנה לא השתמרו. בשיפוץ נוסף בשנת 1850 הוחלף פסלה של ונוס בפסל "יובל מלמד את הילדים לגלף חלילים", מסדנתו של הפסל ויוצר הטרה-קוטה וילהלם קוך. במקום פסל של ונוס מוזהבת, שניצב במקום עד שנת 1945, הוצב אחד מפסלי הצדף הגדולים משיש שתכנן קנובלסדורף.
נקודת שבת

במתמטיקה, נקודת שֶׁבֶת של פונקציה היא נקודה בתחום ההגדרה של הפונקציה אשר תמונתה היא הנקודה עצמה, כלומר אם  f(x) היא פונקציה אז הנקודה  x_{0} היא נקודת שבת אם מתקיים  f(x_{0})=x_{0}.
דוגמאות

עבור הפונקציה  f(x)=2x, הערך  x=0, הוא נקודת שבת (היחידה), הואיל ו-  f(0)=2\cdot 0=0 (וזהו הפתרון היחיד למשוואה  2x=x).
נקודה שאינה משנה את מיקומה כתוצאה מטרנספורמציה מרחבית. לדוגמה: בסיבוב של כדור סביב צירו, הנקודות הנמצאות על הציר נותרות במקומן, והן נקודות שבת.
נקודות שבת "מעניינות" של פונקציה הן כאלו שאם מפעילים את הפונקציה על ערך מסוים, אחר מפעילים אותה שוב על הערך שהתקבל וכן הלאה, הולכים ומתקרבים לנקודת השבת. בניסוח פורמלי: אם עבור בחירה של  x הקרוב מספיק לנקודת השבת  x_{0}, מתקיים  \lim _{n\to \infty }f^{n}(x)=x_{0} (כאן  f^{2}(x)=f(f(x)) וכדומה). נקודת שבת כזו נקראת נקודת שבת יציבה.
משפטים הקשורים בנקודות שבת

אם  f\colon [a,b]\to [a,b] פונקציה רציפה אז יש לה נקודת שבת בקטע  [a,b].
משפט ההעתקה המכווצת על הישר הממשי: תהי  f\colon \mathbb {R} \to \mathbb {R} . אם קיים קבוע  K<1 כך ש- |f(x)-f(y)|<K|x-y| לכל  x,y\in \mathbb {R} , אזי יש ל- f נקודת שבת אחת ויחידה.
הרחבה של המשפט הקודם למרחב מטרי שלם כלשהו: משפט נקודת השבת של בנך נותן תנאי מספיק כדי שלפונקציה תהיה נקודת שבת אחת ויחידה, ומאפשר למצוא אותה על ידי הפעלה חוזרת של הפונקציה כמתואר לעיל.
הרחבה של המשפט הקודם לקבוצה קומפקטית וקמורה ב- \mathbb {R} ^{n} הוא משפט נקודת השבת של בראואר, המוכיח קיום של נקודת שבת במצבים מסוימים, אך לא מראה דרך מעשית למצוא אותה.
משפט נקודת השבת של קנסטר-טרסקי: לכל העתקה מונוטונית עולה מסריג שלם לעצמו יש נקודת שבת (משפט 1 במאמר משנת 1955 של טרסקי , שם, בעמוד השני למאמר, בהערת שוליים מספר 2, טרסקי מצטט מאמר של קנסטר  משנת 1928 בו הופיעה תוצאה מוקדמת יותר, שטרסקי טוען שהיא הושגה בשנת 1927 על ידו ועל ידי קנסטר).
אם  f פונקציה חד-חד-ערכית ועל ו- x_{0} נקודת שבת של  f, אז היא גם נקודת שבת של  f^{-1}.
אם  x_{0} נקודת שבת של  f ושל  g, אז היא גם נקודת שבת של  f\circ g.
הערות שוליים

↑  Alfred Tarski, A lattice-theoretical fixpoint theorem and its applications, .Pacific J. Math 5, 1955, עמ' 285--309
↑  B. Knaster, Un théorème sur les fonctions d’ensembles, .Ann. Soc. Polon. Math 6, 1928, עמ' 134--133
| --- | --- |
בקרת זהויות :  NLI: 987007535928705171  BnF: cb12266972t (data)  LCCN: sh85048934 
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
פונקציה בעלת שלוש נקודות שבת (שהן נקודות החיתוך של הפונקציה עם הישר  y=x)
נשיא קזחסטן

נשיא רפובליקת קזחסטן (בקזחית: Қазақстан Республикасының Президенті) הוא ראש המדינה הקזחית והמפקד העליון של הכוחות המזוינים הקזחיים. זהו המשרה הגבוהה ביותר בקזחסטן שסמכויות מחזיק משרה זו מוגדרים בחוקת הרפובליקה של קזחסטן.
התפקיד נוצר ב-29 באפריל 1990, מתוך תפקיד המזכיר הראשון של מפלגה הקומוניסטית הקזחי. באותה עת כיהן נורסולטן נזרבייב, שהמשיך לכהן כנשיא ב-28 בשנים הבאות.
נשיא המדינה הנוכחי (מאז מרץ 2019) הוא קאסים-ג'ומארט טוקאייב. מעון הנשיא שוכן ב"אק אורדה", אסטנה.
נשיא קזחסטן הראשון

נשיא קזחסטן הראשון מחזיק במעמד מיוחד על פי החוקה הקזחית ועפ"י תת-סעיף 5 בסעיף 42 של החוקה נקבע שאדם אחד אינו יכול להיבחר לקדנציה שלישית רצופה. בסתירה מוחלטת לכך, תת-סעיף 4 בסעיף 46 של החוקה קובע מעמד מיוחד לנשיא הקזחי הראשון וקובע לו מערכת חוקים נפרדת.
היסטוריה

ב-20 באפריל 1990 המועצה העליונה של קזחסטן חוקקה חוק על הקמת תפקיד נשיא הרפובליקה הקזחית, לתפקיד הנשיא נבחר נורסולטאן נזרבייב, שכבר כיהן כמזכיר ראשון של המפלגה הקומוניסטית בקזחסטן והנהיג את המדינה מה-22 ביוני 1989. ב-14 בדצמבר 1991 הוא מונה לנשיא לאחר שנבחר שבועיים קודם ברוב של 98.7% כשהוא המועמד היחיד בבחירות הנשיאותיות הראשונות בתולדות קזחסטן.
ב-28 בינואר 1993 אישר הפרלמנט הקזחי חוקה חדשה למדינה, כשעל פיה נקבע כי הנשיא נבחר בהצבעה של כלל האזרחים לכהונה בת 5 שנים. לא ניתן למלא את התפקיד למעלה משתי קדנציות רצופות. ב-25 באפריל 1995 נערך משאל עם להארכת כהונתו של נזרבאייב עד ה-1 בדצמבר 2000, בעד ההחלטה הצביעו 95.46%. ב-30 באוגוסט 1995 משאל עם אישר חוקה חדשה למדינה, במקום זו הקודמת. בחוקה החדשה נקבע שהנשיא הנבחר לכהונה בת 5 שנים, צריך להיות אזרח המדינה מגיל 35 ולא יותר מגיל 65, הוא חייב לשלוט בשפה הקזחית ולהיות תושב המדינה לא פחות מ-15 שנה. הבחירות נחשבות לחוקיות אם הצביעו לפחות 50% מבעלי זכות ההצבעה. ב-7 באוקטובר 1998 הוכנסו שינויים לחוקה שקבעו שהנשיא ייבחר ל-7 שנים במקום 5 וגיל הנשיא המינימלי עלה ל-40. החיוב ל-50% מבעלי זכות ההצבעה בוטל כתנאי לחוקיות קיומן של בחירות נשיאותיות.
ב-10 בינואר 1999 נערכו בפעם השנייה בתולדות המדינה בחירות נשיאותיות. הפעם בנוסף לנשיא המכהן, על התפקיד הנשיאותי התמודד גם מנהיג האופוזיציה, סריקבולסין עבדילדין, יו"ר מפלגת הקומוניסטים הקזחית שהשיג רק 11.7% מקולות הבוחרים כשהנשיא המכהן ניצח בניצחון מוחץ וזכה להמשיך בכהונתו עוד 7 שנים. הבחירות ב-1999 גרמו לשערורייה רבתי כאשר לא הוסכם לאקֵג'ן קאג'גלדין, ראש ממשלת קזחסטן לשעבר להשתתף בבחירות. הוא הואשם בסעיפי שחיתות שנים וגלה לבסוף מהמדינה. הארגון לביטחון ושיתוף פעולה באירופה סירב לשלוח משקיפים מטעמו לבחירות, וטענה לזיופים בבחירות. כאשר נבחר נזרבייב לבחירות. המועמד האופוזיציוני מטעם הקומוניסטים, סריקבולסין עבדילדין, טען שוועדת הבחירות המרכזית היטתה את תוצאות הבחירות לטובת הנשיא נזרבייב.
ב-20 ביוני 2000, המועצה החוקתית של קזחסטן הוסיפה שינויים לחוקה והבהירה כי הנשיא לא יוכל להיבחר לכהונה שלישית רצופה. ב-5 בדצמבר 2005 נערכו בפעם השלישית בחירות נשיאותיות. הנשיא מכהן ניצח שוב ברוב של 91.15%. מועמד האופוזיציה לתפקיד, התובע הכללי הקזחי לשעבר ויו"ר הפרלמנט הראשון, ג'רמחאן טויאקביי השיג 6.61% בלבד מקולות הבוחרים. לראשונה בתולדות המדינה נערכו אז עימותים טלוויזיוניים, אך הנשיא המכהן לא נטל בהן חלק. ב-21 במאי 2007, הוכנסו שוב שינויים בחוקה, שהפעם קיצרו את תקופת כהונתו של הנשיא מ-7 לחמש שנות כהונה.
במרץ 2019, נזרבאייב התפטר מתפקידו והוחלף ביושב ראש הסנאט הקזחי, קאסים-ג'ומארט טוקאייב.
נשיאי קזחסטן

| 0 | 1 | 2 |
| --- | --- | --- |
| מס' | נשיא  | קדנציה |
| 1 | נורסולטאן נזרבייב | מ-24 באפריל 1990 עד 19 במרץ 2019 |
| 2 | קאסים-ג'ומארט טוקאייב | 20 במרץ 2019 ואילך |
האדמיניסטרציה הנשיאותית של נשיא הרפובליקה הקזחית

לשכת הנשיא (Қазақстан Республикасы Президентінің Әкімшілігі) היא הגוף הניהולי שבאמצעותו מנהל הנשיא את המדינה והוא המקבילה הקזחית לסגל הבית הלבן האמריקני. הלשכה אחראית על המועצה לביטחון לאומי של קזחסטן ומטפלת בכל הצדדים הביורוקרטיים שקשורים להנהגת המדינה.
נקאליפיתקוס

| נקאליפיתקוס |
| --- | --- |

תקופה
מיוקן, 9.9–9.8 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: הומינידיים
סוג:: נקאליפיתקוס
מין:: Nakalipithecus nakayamai
שם מדעי
 Nakalipithecus nakayamai

נקאליפיתקוס (שם מדעי: Nakalipithecus), הוא סוג נכחד של קוף אדם ממשפחת ההומינידיים, אשר התקיים באפריקה במשך המיוקן שלפני 9 מיליון שנה מזמננו. הוא התגלה בממצאי מאובנים בקניה בשנת 2007 ונקרא בידי החוקר היפני יוקטה קונימטשו (Yutaka Kunimatsu) על שם תצורות Nakali, בהם התגלה שנתיים לפני כן בידי צוות חוקרים יפנים וקנייתים ואלה הועברו אל המוזיאון הלאומי של קניה (National Museums of Kenya). משמעות שמו הוא: "קוף האדם מנקאלי". הסוג מכיל מין יחיד - Nakalipithecus nakayamai, הקרוי לכבוד הגאולוג היפני קצוהירו נאקאיאמה.
פרימט זה ידוע ממספר מאובנים של שיניים טוחנות, שיניים נוספות ממספר סוגים בעלות כיסוי אמייל חזק ועצמות לסת עליונה שבורה. אלה דמו במראם לשיני הומיניד קדום הדומה מעט לגורילה ואולי לאורנגאוטן. היה זה אחד מראשוני ההומינידיים דמויי-האדם שהתקיימו מהמיוקן.
פרימט זה היה אולי קרוב לסוג כורורפיתקוס (בעבר נחשב למין בסוג זה) ולראשוני הגורילות, אך הוא התקיים באזורים יבשים יותר ובחורשים חמימים לאורך קניה. ממדיו היו דומים לזה של גורילה מודרנית והוא הותאם לאכילת צמחייה נוקשה וזרעים.
הערות שוליים

↑  Kunimatsu, Y.; Nakatsukasa, M.; Sawada, Y.; Sakai, T. (2007). "A new Late Miocene great ape from Kenya and its implications for the origins of African great apes and humans". Proceedings of the National Academy of Sciences. 104 (49): 19220–19225. Bibcode:2007PNAS..10419220K. doi:10.1073/pnas.0706190104. PMC 2148271. PMID 18024593.
נקודת שבו

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  64°05′00″S 62°02′00″W﻿ / ﻿64.0833°S 62.0333°W﻿ / -64.0833; -62.0333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנקודת שבו(למפת חצי האי האנטארקטי רגילה) בסיס חנרל ברנרדו אוהיגינס ריקלמהנקודת שבו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת שבו(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת שבו
 
נקודת שבו (באנגלית: Chauveau Point) היא לשון יבשה, בצד הצפוני של מעבר זלוגוש. הנקודה מהווה את הקצה הדרום-מערבי של האי לייז', בארכיפלג פאלמר, שבאנטארקטיקה.
היסטוריה > מיפוי הנקודה

הנקודה המערבית ביותר באי לייז' מופתה לראשונה על ידי המשלחת הצרפתית לאנטארקטיקה בפיקודו של ז'אן-בטיסט שארקו בשנת 1904. מאחר שאין נקודה בולטת בחלק המערבי של האי, השם "הועבר" לנקודת הדרומית-מערבית, שאף היא התגלתה על ידי שארקו.
הנקודה צולמה מהאוויר על ידי משלחת הסקר האווירי של שטחי חסות איי פוקלנד בין השנים 1956–1957.
היסטוריה > מקור השם

שארקו קרא לנקודה על שמו של דוקטור שבו (Chauveau) - שעבד במכון המטאורולוגי המרכזי של פריז (Bureau Central Méteorologique).
הערות שוליים

↑  גאזט השמות האנטארקטיים הרשמי של ארצות הברית
↑  מידע גאוגרפי על מיקום הנקודה
1 2 3 4  מידע גאוגרפי והיסטורי
1 2 3 4  מידע היסטורי על גילוי הנקודה ומתן שמה
↑  מידע היסטורי על צילום הנקודה
| איים בארכיפלג פאלמר |
| --- | --- | --- |
| איים | אבוט • אולין • אומגה • אטא • אלפא • אלקה • אונוור • אפסילון • בראבנט • בוב • גאנד • גלארוס • דייוויס • דינק • דלתא • דרים • הארי • וינצקה • טאוור • למדא • לייז' • לקוואנט • פמפה |  |
| קבוצות איים | איי אומיקרון • איי טטראד • איי כריסטיאניה • איי מלכיור • איי סיגמא • איי פאי • איי פסי |  |
| איונים | סלע גריינדר |  |
נקודת שיוור

| --- | --- |
אין תמונה חופשית
 מידע כללי
 גובה:  670 מ' 
 מיקום:  אזור הברית האנטארקטית,
 קואורדינטות:  65°03′00″S 61°22′00″W﻿ / ﻿65.05°S 61.3667°W﻿ / -65.05; -61.3667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנקודת שיוור(למפת חצי האי האנטארקטי רגילה) בסיס חנרל ברנרדו אוהיגינס ריקלמהנקודת שיוור(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת שיוור(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת שיוור
 
נקודת שיוור (באנגלית: Shiver Point; מילולית: נקודת הרעידה מקור או נקודת הצמרמורת)  היא חצי אי בחוף המזרחי של ארץ גרהאם שבאנטארקטיקה.
הנקודה נמצאת 13 קילומטרים ממערב לכף פיירווד'ר, ומהווה את הקצה המערבי של הכניסה למפרץ ארטאנס; וכן הנקודה היא הצד הצפון מזרחי של הכניסה למפרץ ואגאן.
שיא גובהו של חצי האי - 670 מטרים מעל פני הים.
היסטוריה > גילוי האתר

האתר מופה לראשונה בשנת 1947 על ידי סקר שטחי תלות איי פוקלנד.
היסטוריה > מקור השם

שמו של האתר ניתן לו בשנת 1950 על ידי הוועדה המייעצת לשמות אנטארקיים של בריטניה.
הנקודה נקראת בשם על מנת לרמז על הקור שבאתר.
הערות שוליים

1 2 3 4 5  מידע גאוגרפי והיסטורי
↑  מידע גאוגרפי
נשימה (שיר של חן אהרוני ואסתי גינזבורג)

"נשימה" הוא סינגל שהוקלט על ידי הזמר הישראלי חן אהרוני בהשתתפות אסתי גינזבורג. את השיר הוציאה לאור בשנת 2010 חברת התקליטים Mobile1 Music, והוא נכלל כסינגל השני מתוך אלבום הבכורה של הזמר, "חן אהרוני".
רקע וכתיבה

השיר נכתב והולחן על ידי סהר חגי וניצן קייקוב, שגם הפיק אותו. הוא הוצג כמועמד לכניסה למצעד הפזמונים השבועי של רשת ג' ב-18 במרץ 2010. בשבוע לאחר מכן נכנס לדירוג במקום ה-19. ב-6 במאי, לאחר שישה שבועות במצעד, עלה למקום הרביעי – המיקום הגבוה ביותר אליו הגיע. ב-17 ביוני, לאחר 11 שבועות רצופים, יצא מהמצעד. במצעד הפזמונים העברי השנתי של התחנה ושל גלגלצ דורג במקומות ה-25 וה-28 בהתאמה.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 4 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 25 |  |
|  ישראל | המצעד הרשמי של גלגלצ | 28 |  |
הערות שוליים

↑  המצעד השבועי של רשת ג' מתאריך 18 במרץ 2010, פזמונט
↑  המצעד השבועי של רשת ג' מתאריך 25 במרץ 2010, פזמונט
↑  המצעד השבועי של רשת ג' מתאריך 6 במאי 2010, פזמונט
↑  המצעד השבועי של רשת ג' מתאריך 17 ביוני 2010, פזמונט
↑  מצעד השנתי תש"ע (2010), פזמונט
↑  המצעד השנתי של גלגלצ לשנת תש"ע, פזמונט
| חן אהרוני |
| --- | --- | --- |
| אלבומי אולפן | חן אהרוני • נוסע רחוק • אני בחוץ |  |
| סינגלים | "חמש דקות" • "נשימה" • "מאמי" • "נותנת לי בית" |  |
נפרדנו כך (סרט)

| --- | --- |

האישה מאחור: לאורה ריבלין, הילדים מימין לשמאל: שאול בסר,  רזבן בוטינגר ונועה פניני
 בימוי:  חורחה גורביץ'
 הופק בידי:  חורחה גורביץ', לאון צ'ייני. מפיקה בפועל - ליליאן שוץ'
 תסריט:  ליליאנה בבצ'יק
 עריכה:  יוסף גרינפלד
 שחקנים ראשיים:  לאורה ריבלין, יוסף כרמון, שאול בסר
 מוזיקה:  עודד זהבי, מעצב פסקול – אורי מילס
 צילום:  חורחה גורביץ'
 מדינה:  ישראל 
 הקרנת בכורה:  1991 
 משך הקרנה:  27 דקות
 שפת הסרט:  עברית
 סוגה:  סרט דרמה 
 פרסים:  פרס הכנסייה הקתולית בפסטיבל אוברהאוזן גרמניה  1991; פרס מיוחד עבור בימוי, הפקה, צילום במכון ישראלי לקולנוע 1991
 דף הסרט ב־IMDb
 
נפרדנו כך הוא סרט הקולנוע הראשון שביים חורחה גורביץ'. הוא פורסם בשנת 1991 ואורכו 27 דקות.
אודות הסרט

גורביץ' הפיק את הסרט במימונו של המיליונר האמריקאי לאון צ'ייני (Leon Charney) ובתמיכת פרויקט קולנוע. גרושתו של גורביץ', ליליאנה בבצ'יק, כתבה את התסריט על בסיס סיפור משפחתי שלה. הסרט צולם במצלמת 35 מ"מ. הסרט הוקרן בהקרנות מסחריות במשך כמה חודשים בסינמטק תל אביב לפני הסרט "המתים" מאת הבמאי ג'ון יוסטון.
עלילה

סב המשפחה נפרד ממשפחתו שנוסעת לתקופה ארוכה לחו"ל. הם שואלים אותו למה קוראים לו בשם "ננקה" והדבר מעורר בו זיכרונות מפרידה שחווה בילדותו.
ננקה גדל בכפר קטן באירופה ביחד עם שני הוריו ושני אחיו. המשפחה סבלה מחסרון כיס ועל מנת לפרנס אותה נסע האב לבדו לארגנטינה. אחרי שחסך מעט כסף, ביקש שננקה יצטרף אליו כדי לעזור לו. ננקה יצא למסע לארגנטינה לסייע לאביו, כשבאמתחתו תמונה משפחתית ומעיל שאמו תפרה לו.
השחקנים

| שם השחקן | שם הדמות |
| --- | --- |
לאורה ריבלין: מיכאלה
יוסף כרמון: ננקה
שאול בסר: ישראל
ניסאן קשקאי

| --- | --- |

 מאפיינים כלליים
 יצרן:  ניסאן
 שנות ייצור:  2006-הווה
 הרכבה:  אנגליה אנגליה יפן יפן רוסיה רוסיה הרפובליקה העממית של סין הרפובליקה העממית של סין בריטניה בריטניה
 מודל קודם:  ניסאן טראנו II
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  ניסאן C (דור ראשון) ניסאן CMF-CD (דור שני) ניסאן CMF-C (דור שלישי)
 מפרט טכני
 קשר:  ניסאן רוג, ניסאן אקס-טרייל, רנו קדג'אר
ניסאן קשקאי (באנגלית: Nissan Qashqai) היא מכונית במרכב קרוסאובר בעלת חמישה או שבעה מקומות, שמיוצרת על ידי ניסאן משנת 2006. היא הוצגה בתערוכת הרכב של פריז בספטמבר 2006. בשנת 2004 הציגה ניסאן דגם קונספט מקדים.
דור ראשון (2013-2006)

הדור הראשון הוצג בתערוכת הרכב של פריז בספטמבר 2006. הדור הראשון כלל שלושה סוגי מנועים, היצע מנועי הבנזין כולל שני מנועי בנזין בנפח 1.6 ו-2.0 ליטרים המספק כ-117 ו-140 כוחות סוס. הציע מנועי הדיזל כולל מנוע טורבו דיזל בנפח 2.0 ליטרים המספק כ-150 כוחות סוס. מנועי הבנזין כללו תיבת הילוכים רציפה בעלת שישה הילוכים או תיבת הילוכים ידנית בעלת חמישה הילוכים, מנוע הדיזל כלל תיבת הילוכים אוטומטית בעלת שישה הילוכים.
עד דצמבר 2007 מכרה ניסאן באירופה 100,000 יחידות מהקשקאי ולאחר מתיחת פנים בשנת 2010 ועד לדור השני מכרה ניסאן עוד 200,000 יחידות באירופה. בדור הראשון נמכרו כ-1.24 מיליון יחידות בכל העולם (כולל אירופה).
גרסת השבעה מקומות שנקראת קשקאי +2 הוצגה באוקטובר 2008 ויוצרה עד דצמבר 2013. עקב הצורך בשבעה מקומות הוגדל האורך ב-21.2 מ"מ ובסיס הגלגלים הוארך ב-13.5 מ"מ, העיצוב והמנועים נותרו ללא שינוי.
דור ראשון (2013-2006) > מתיחת פנים שנת 2010

במרץ 2010 הציגה ניסאן בתערוכת הרכב הבינלאומית של ז'נבה את מתיחת הפנים לקשקאי. מתיחת הפנים כללה עיצוב חדש המתאפיין בעיקר בצדדי המכונית ובפגוש הקדמי, נורות המכונית בחלק האחורי הוחלפו ללד, מערכת בקרת יציבות נוספה כסטנדרט, בתחום ההנעה אין כל שינוי.
דור שני (2021-2013)

בנובמבר 2013 הציגה ניסאן בתערוכת הרכב של לונדון את הדור השני לקשקאי. הקשקאי החדש ארוך יותר ב-49 מ"מ, נמוך ב-15 מ"מ, רחב יותר ב-20 מ"מ וקל יותר ב-40 ק"ג מהדור הקודם.
העיצוב של הדור השני זהה לעיצוב הניסאן אקס-טרייל שחודש גם הוא, ומציג פגוש קדמי בעיצוב החדש של ניסאן עם פנסי לד.
ניסאן יצרה קשר עם 2,500 אנשים מרחבי העולם שיתנו את חוות דעתם לגבי העיצוב של הקשקאי החדש.
בתחום ההנעה הציגה ניסאן ארבעה מנועים, שני מנועי טורבו בנזין בנפחי 1.2 ו-1.6 ליטרים המספקים כ-115 ו-163 כוחות סוס, ושני מנועי טורבו דיזל בנפחי 1.5 ו-1.6 ליטרים המספקים כ-110 ו-130 כוחות סוס.
בפברואר 2017 פסק בית המשפט בקוריאה הדרומית נגד ניסאן על רמאות במבחני הפליטה של מנועי הדיזל של הקשקאי.
דור שני (2021-2013) > מתיחת פנים שנת 2017

במרץ 2017 בתערוכת הרכב של ז'נבה הציגה ניסאן את מתיחת הפנים לקשקאי. העיצוב החדש מתאפיין בעיקר בעיצוב החדש של ניסאן לפגוש האחורי וקדמי, עיצוב חדש לפנסי לד. בתחום ההנעה אין כל שינוי והדגם ממשיך עם שני מנועי בנזין ושני מנועי דיזל.
ניסאן צירפה אפשרות לנסיעה אוטונומית בכבישים מהירים.
משנת 2017 הקשקאי משווק באמריקה בשם ניסאן רוג ספורט וכולל עיצוב קצת שונה ומנועים שונים.
דור שלישי (2021-הווה)

בפברואר 2021 חשפה ניסאן את הדור השלישי לקשקאי. הדור השלישי כולל עיצוב מודרני הדומה לניסאן אריה ולאקס-טרייל החדש, הקשקאי החדש מתחרה ביונדאי טוסון ובקיה ספורטאז' ובפיג'ו 3008. פנים המכונית הציגה ניסאן מערכת מולטימדיה בקוטר 9 אינץ' ולוח מחוונים דיגיטלי בקוטר 12.3 אינץ'.
הקשקאי החדש ארוך יותר ב-35 מ"מ, גבוה יותר ב-10 מ"מ, רחב יותר ב-32 מ"מ, ובסיס גלגלים ארוך יותר ב-20 מ"מ וקל יותר ב-60 ק"ג מהדור הקודם.
בתחום ההנעה מציגה ניסאן שני מנועים, אחד מנוע טורבו בנזין בנפח 1.3 ליטרים המספק בין 136 ל-156 כוחות סוס למנוע זה מערכת מיקרו-היברידית בקיבולת 12 וואט המסייעת למנוע בתאוצה, ומנוע היברידי (מערכת הנעה היברידית), מערכת זו כוללת מנוע בנזין בנפח 1.5 ליטרים המספק כ-154 כוחות סוס ומנוע חשמלי המספק כ-187 כוחות סוס (341 כוחות סוס יחד), כולל סוללה נטענת המספקת טווח נסיעה חשמלי של 3.2 קילומטרים. ניסאן לא מציגה כרגע מנוע דיזל.
הדור השלישי הגיע לישראל באוגוסט 2021.
מכירות

להלן נתוני מכירות באירופה, סין וקנדה (נתוני המכירות בארצות הברית לא מוצגים מכיוון שהקשקאי משווק שם תחת שם אחר):
| שנה | אירופה | קנדה | סין | ישראל |
| --- | --- | --- | --- | --- |
| 2006 | 54 | - | - | - |
| 2007 | 89,919 | - | - | 2 |
| 2008 | 144,879 | - | 23,772 | 1,475 |
| 2009 | 180,468 | - | 33,877 | 1,624 |
| 2010 | 207,077 | - | 62,075 | 2,393 |
| 2011 | 208,649 | - | 111,304 | 2,008 |
| 2012 | 207,515 | - | 105,143 | 2,097 |
| 2013 | 201,722 | - | 124,589 | 2,028 |
| 2014 | 202,914 | - | 87,448 | 2,046 |
| 2015 | 230,661 | - | 60,072 | 2,501 |
| 2016 | 233,496 | - | 139,684 | 3,239 |
| 2017 | 247,199 | 8,970 | 156,322 | 3,564 |
| 2018 | 229,382 | 19,662 | 175,045 | 3,625 |
| 2019 | 218,946 | 18,526 | 179,773 | 4,565 |
| 2020 | 135,829 | 11,074 | 161,193 | 3,181 |
| 2021 | - | - | - | 2,151 |
גלריה

דור ראשון
מתיחת פנים 2010
דור שני
מתיחת פנים 2017
הדור הרביעי
הערות שוליים

↑  טל שביט, ניסאן קאשקיי, גרסת הייצור, באתר אוטו, ‏07 בספטמבר 2006
↑  ניסאן בז‘נבה – ובדרך אלינו, באתר אוטו, ‏02 בפברואר 2004
↑  אוליבר ספנג, קרוסאובר: בכורה עולמית של ניסאן קשקאי בפריז, באתר מוטור 1, ‏06 בספטמבר 2006
↑  ניסאן קשקאי - מכירות של מעל ל-מיליון יחידות, באתר קארטיוב, ‏28 בפברואר 2011
↑  דני פרומצ'נקו, השקה: ניסאן קשקאי+2, באתר אוטו, ‏06 באוקטובר 2008
↑  איתי לב, מתיחת פנים לניסאן קשקאי, באתר אוטו, ‏07 בדצמבר 2009
↑  קונור מילס, ניסן קשקאי 2010 סקירה, באתר אוטו אקספרס, ‏15 במרץ 2010
↑  פבל צ'רניצקי, ניסאן קשקאי החדש נחשף, באתר פורטל הרכב גיר, ‏10 בנובמבר 2013
↑  שלומי פרידמן, ניסאן חושפת את הקשקאי החדש, באתר אוטו, ‏07 בנובמבר 2013
↑  פבל צ'רניצקי, ניסאן אקס טרייל חדש, באתר פורטל הרכב גיר, ‏11 בספטמבר 2013
↑  ג'ו פינרטי, בתי המשפט בדרום קוריאה פוסקים נגד ניסאן בנוגע לפליטות, באתר אוטו אקספרס, ‏10 בפברואר 2017
↑  ניסאן קשקאי 2017 החדש נחשף  – מתיחת פנים, באתר קארטיוב, ‏07 במרץ 2017
↑  חזי גורן, נחשף ניסאן קשקאי החדש, באתר פורטל הרכב גיר, ‏18 בפברואר 2021
↑  ניסאן חושפת את המנועים של הקשקאי 2021 החדש, באתר קארטיוב, ‏15 בינואר 2021
↑  ניסאן חושפת את הקשקאי 2021 החדש - כולל דגם היברידי, באתר קארטיוב, ‏18 בפברואר 2021
↑  ניסאן קשקאי הבא - בלי דיזל, באתר אוטו, ‏23 בדצמבר 2019
↑  cartube, ניסאן קשקאי החדש 2021 בישראל - מחיר החל מ-159,900 שקל - cartube, באתר www.cartube.co.il
↑  ניסאן קשקאי נתוני מכירות באירופה, באתר carsalesbase
↑  ניסאן רוג ספורט וניסאן קשקאי נתוני מכירות בקנדה, באתר GCBC
↑  ניסאן קשקאי נתוני מכירות בסין, באתר carsalesbase
↑  ניסאן קשקאי נתוני מכירות בישראל, באתר קארזון
ניסאן קשקאי 2021
סדרת סרטים

סדרת סרטים היא אוסף של סרטי קולנוע הקשורים זה לזה, וממשיכים זה את זה. היחס בין הסרטים אינו קבוע מראש, אבל בדרך כלל לכל סדרה יש עולם בדיוני פנימי משלה, ועלילות כל סרטי הסדרה מתרחשים באותו עולם. לפעמים, סדרת סרטים נתפסת כיצירה אחת, למשל: טרילוגיית שלושת הצבעים (אנ') של הבמאי קשישטוף קישלובסקי; אבל ברוב המקרים, הצלחתו של הסרט הראשון בסדרה מהווה השראה ליצירתם של סרטי ההמשך. סרטי המשך בודדים הם נפוצים, יחסית, אבל לא תמיד הם זוכים להצלחה מספקת, על מנת להצדיק את הפקתם של סרטי המשך נוספים באותה הסדרה.
היקום הקולנועי של מארוול הוא סדרת הסרטים המצליחה ביותר מבחינה מסחרית, שהצליחה לעקוף את ההצלחות המסחריות של סדרות סרטי הארי פוטר, מלחמת הכוכבים וג'יימס בונד; סדרת סרטי שר הטבעות של פיטר ג'קסון ממשיכה לשמור על מקורה, כסדרה עם ההכנסות הגבוהות ביותר בקופות הכרטיסים.
דוגמאות

בואו נדבר על זה, בואו נדבר על זה פעם שנייה
הנזירות בלוז, הנזירות בלוז 2
ספיידרמן המופלא, ספיידרמן המופלא 2
משפחת אדמס, החיים על פי משפחת אדמס, משפחת אדמס: המפגש
שר הטבעות: אחוות הטבעת, שר הטבעות: שני הצריחים, שר הטבעות: שיבת המלך
תראו מי מדבר, תראו מי מדברת, תראו מי מדבר עכשיו
שני קוני למל, קוני למל בתל אביב, קוני למל בקהיר
הנוסע השמיני
נשק קטלני
שרק
היורשים
הארי המזוהם
כוכב הקופים
מת לחיות
משימה בלתי אפשרית
שודדי הקאריביים
שליחות קטלנית
היקום הקולנועי של לזמן את הרוע
אקס-מן
המסור
מהיר ועצבני
הארי פוטר
מלחמת הכוכבים
החבובות
יום שישי ה-13
מסע בין כוכבים
סוד הממלכה הקסומה
היקום הקולנועי של מארוול
ג'יימס בונד
ראו גם

סדרת קולנוע
הערות שוליים

↑  "Movie Franchises - Box Office History". Nash Information Services, LLC. נבדק ב-2008-11-24.
ערך זה הוא קצרמרבנושא קולנוע. אתם מוזמנים לתרום לוויקיפדיה ו.